b"\n_START_ARTICLE_\nGreen Day\n_START_SECTION_\nZa\xc4\x8detek\n_START_PARAGRAPH_\nBillie Joe Armstrong (kitara, vokal) in Mike Dirnt (rojen Mike Pritchard, bas) sta prijatelja \xc5\xbee od otro\xc5\xa1tva in sta naredila svoj prvi bend v Rodeu, (Kalifornija) ko sta bila stara 15 let; bend se je imenoval Sweet Children. Leta 1987, se je k skupini pridru\xc5\xbeil bobnar Al Sobrante (John Kiffmeyer) in spremenili so ime skupine v Green Day. Tistega leta je skupina izdala njihov prvi singel 1000 Hours, ki je bil dobro sprejet v punk sceni. Kasneje je skupina podpisala pogodbo z zalo\xc5\xbebo Lookout! Records. Prvi album skupine Green Day (1,039/Smoothed Out Slappy Hours), je bil izdan leta 1990. Kmalu po izidu prvega albuma je skupina zamenjala bobnarja Kiftmeyer-ja z Tre-jem Cool-om (rojenim; Frank Edwin Wright III).\n_START_SECTION_\nRazvijanje stila in Dookie: 1990 - 1995\n_START_PARAGRAPH_\nSkozi 90ta, so Green Day nadaljevali z glasbo, ki je bila vedno bolj \xe2\x80\x9cmo\xc4\x8dna\xe2\x80\x9d in v tem stilu so izdali drugi album Kerplunk!. Z uspehom Kerplunka so pridobili veliko zanimanja med zalo\xc5\xbebami; s\xc4\x8dasoma so se Green Day odlo\xc4\x8dili, da podpi\xc5\xa1ejo pogodbo z zalo\xc5\xbebo Reprise. Tretji album Dookie je bil izdan leta 1994. Zahvala MTV-ju ki jih je podprl s komadom Longview, je Dookie, postal velika uspe\xc5\xa1nica. Naslednji veliki hit je bila pesem Basket Case, ki je bila pet tednov na vrhu Ameri\xc5\xa1ke rock lestvice. Na koncu poletja je skupina prevzela show v Woodstocku '94, kar je pomagalo pri prodaji albuma Dookie. Po \xc4\x8detrtem singlu When I Come Around, ki je bil 7 tednov na vrhu Ameri\xc5\xa1ke rock lestvice je leta 1995, Dookie prodal 5 milijonov izvodov po celem svetu, do sedaj pa se je prodal v ve\xc4\x8d kot 20 milijonih izvodih. Dookie je leta 1994 dobil Grammy-ja za najbolj\xc5\xa1i punk album.\n_START_SECTION_\nNadaljevanje slave: 1995 - 2000\n_START_PARAGRAPH_\nGreen Day so kmalu po Dookie posneli album Insomniac. Album je bil dobro prodajan, v ZDA je bil prodan v nekaj ve\xc4\x8d kot 2 milijonah izvodih, po svetu pa v okoli 7. Spomladi 1996 je skupina odpovedala turnejo po Evropi. Namesto turneje so nato pisali nove komade. Tako je nastal album Nimrod, po mnenju mnogih njihov najbolj\xc5\xa1i album. _NEWLINE_Nimrod je bil dobro sprejet med kritiki in med poslu\xc5\xa1alci. Album je prodal \xc4\x8dez 80.000 kopij v prvem tednu in pristal med prvimi 10. na Billboard lestvici. Prvi singel od Nimroda je bil Hitchin' A Ride. Ta pesem je pri\xc5\xa1la med prvih pet pesmi na rock lestvici, in so jo veliko vrteli na MTV-ju. Naslednji singel, je pri\xc5\xa1el na drugo mesto in je verjetno najbolj znana pesem Good Riddance (Time Of Your Life). Vrteli so jo celo na zadnji TV-oddaji Seinfeld. Nimrod se je prodal v nekaj ve\xc4\x8d kot 2 milijonih izvodih. Ta album jim je prinesel zelo veliko spo\xc5\xa1tovanja v glasbenem svetu, zaradi kakovosti glasbe. Kupljen je bil v 5 milijonih izvodih.\n_START_SECTION_\nPadec slave: 2000 - 2004\n_START_PARAGRAPH_\nAlbum Warning je bil izdan jeseni leta 2000. Uspe\xc5\xa1nica z njega je bila Minority, ki je zasedla prvo mesto na ameri\xc5\xa1ki rock lestvici. Album pa je bil precej slab\xc5\xa1e prodajan, saj je so ga po svetu kupili v okoli milijon izvodih. To je tudi nakazovalo na vidni padec Green Day-ove slave, kajti njihove pesmi se niso tako vrtele kot so se tiste z Dookie-ja. Warning-u je sledil live album International Superhits izdan leta 2001 in nato American Idiot izdan 21. Septembra 2004.\n_START_SECTION_\nAmerican Idiot: 2004\n_START_PARAGRAPH_\nKer so material za njihov sedmi album ukradili, so za\xc4\x8deli Green Day-ovci na novo ustvarjati popolnoma nov album. Trud se jim je vsekakor popla\xc4\x8dal. Izdali so album American Idiot, ki je postal eden najbolj\xc5\xa1ih albumov leta 2004. Z njim so Green Day obnovili svojo staro slavo. Koncepten album American Idiot je udaril s pesmijo American Idiot po vsem svetu, naslednja pesem je bila Boulevard of Broken Dreams, ki je tudi njihova najbolj znana pesem, Holiday pa je bil \xc5\xbee kar tretji singel z albuma, ki se je uvrstil na prvo mesto ameri\xc5\xa1ke rock lestvice. Zelo uspe\xc5\xa1ni sta bili tudi pesmi Wake Me Up When September Ends in Jesus Of Suburbia. Cel album pa je zvenel druga\xc4\x8de kot ostali pred njim. Zvoki na njem so nekako tr\xc5\xa1i, na njem pa lahko najdemo veliko ve\xc4\x8d pop rocka, kot pa na prej\xc5\xa1nih albumih._NEWLINE_Uspe\xc5\xa1nost albuma American Idiot je potrdila tudi zelo uspe\xc5\xa1na svetovna turneja leta 2004/05 in mnoge nagrade, ki so jih prejeli za album, posamezne pesmi in videospote. Med drugim so dobili tudi dva Grammy-ja za pesem Boulevard Of Broken Dreams in za album American Idiot._NEWLINE_V letu 2006 je skupina Green Day v sodelovanju s prav tako svetovno znano skupino U2 posnela priredbo pesmi \xc5\xa1kotske skupine The Skids The Saints are Coming._NEWLINE_Njihov projekt iz leta 2007 pa je bila priredba pesmi \xc2\xbbWorking Class Hero\xc2\xab\xc2\xa0Johna Lennona. Izdana je na kompilaciji Instant Karma: The Amnesty International Campaign to Save Darfur._NEWLINE_Proti koncu leta 2008 je v javnost pri\xc5\xa1la novica, da Green Day razpadajo, ker Billie Joe ni hotel ve\xc4\x8d nastopati na velikih koncertih. A ostalo je le pri besedah.\n_START_SECTION_\n21st Century Breakdown: 2009 - 2010\n_START_PARAGRAPH_\nProducent osmega studijskega albuma je bil Butch Vig. Premor Green Day-a je bil med albumom American Idiot in 21st Century Breakdown najve\xc4\x8dji. \xc4\x8clani so pesmi ustvarjali \xc5\xbee od januarja 2006. Do oktobra 2007 je imel Armstrong napisanih \xc5\xbee okoli 45 pesmi. Pisanje in snemanje pesmi je bilo kon\xc4\x8dano v Aprilu leta 2009. 21st Century Breakdown je iz\xc5\xa1el 15. 5. 2009. Zgodba se odvija med dvema glavnima osebama, Christianom in Glorio._NEWLINE_Album je dobil ve\xc4\x8dinoma pozitivne odzive, ocenjen je bil od 3 do 4 zvezdice._NEWLINE_Po albumu je sledila turneja, ki se je za\xc4\x8dela julija 2009 in je trajala do konca leta 2009 in \xc5\xa1e v za\xc4\x8detku leta 2010.\n_START_SECTION_\nRevolution Radio: (2016 - )\n_START_PARAGRAPH_\nGreen Day so po 21st Century Breakdown izdali svoj 12 studijski album. 7. oktobra 2016 je Revolution Radio izdala zalo\xc5\xbeba Reprise Records. Vsebuje 12 pesmi. 26. septembra se je za\xc4\x8dela tudi Revolution Radio turneja. _NEWLINE_Green Day so pri\xc5\xa1li v Slovenijo, in sicer 6. junija 2017."